Tiesas (pirmā palāta) 2023. gada 21. septembra spriedums (Raad van State (Nīderlande) lūgums sniegt prejudiciālu nolēmumu) – Staatssecretaris van Justitie en Veiligheid/E., S.
(Lieta C-568/21 1, Staatssecretaris van Justitie en Veiligheid (Diplomātiskā personas apliecība))
(Lūgums sniegt prejudiciālu nolēmumu – Brīvības, drošības un tiesiskuma telpa – Dublinas sistēma – Regula (ES) Nr. 604/2013 – Kritēriji un mehānismi, lai noteiktu dalībvalsti, kura ir atbildīga par starptautiskās aizsardzības pieteikuma izskatīšanu – Dalībvalsts, kas pieteikuma iesniedzējam ir izsniegusi uzturēšanās atļauju, atbildība – 2. panta l) punkts – Jēdziens “uzturēšanās atļauja” – Dalībvalsts izsniegta diplomātiskā personas apliecība – Vīnes Konvencija par diplomātiskajiem sakariem)
Tiesvedības valoda – holandiešu
Iesniedzējtiesa
Raad van State
Pamatlietas puses
Prasītājs: Staatssecretaris van Justitie en Veiligheid
Atbildētāji: E., S.
Rezolutīvā daļa
Eiropas Parlamenta un Padomes Regulas (ES) Nr. 604/2013 (2013. gada 26. jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, 2. panta l) punkts
ir jāinterpretē tādējādi, ka
diplomātiskā personas apliecība, ko dalībvalsts ir izsniegusi, pamatojoties uz Vīnē 1961. gada 18. aprīlī noslēgto un 1964. gada 24. aprīlī spēkā stājušos Konvenciju par diplomātiskajiem sakariem, ir “uzturēšanās atļauja” šīs tiesību normas izpratnē.
____________
1 OV C 2, 3.1.2022.